Fox Marama: New Zealand Flag Referendums Bill — Second ReadingText is incorporated into the Bound VolumeFox Marama: New Zealand Flag Referendums Bill — Second Reading[Sitting date: 28 July 2015. Volume:707;Page:5354. Text is incorporated into the Bound Volume.]MARAMA FOX (Co-Leader—Māori Party):Tēnā koe e te Mana Whakawā me tō kaha ki te whakahua i tō tātau Reo Māori. Ā he Reo Māori taku kōrero. Ā tēnā koutou e te Whare nei te mihi atu ki a tātau katoa tēnā koe tēnā koutou ā nei te mihi atu ki te Whare.Ā āe tika rā te kōrero he āhua taumaha tēnei i runga i te pokohiwi o Te Iwi Māori me te whenua—te pōharatanga te pani me te rawakore. Ā kua rongona mātau ki taua kōrero: “He moumou pūtea tēnei kōrero mō te haki.” Āe kai te whakaae au ki tēnā kei te whakaae au ki tēnā. Heoi anō kai te whakapaua taua pūtea ahakoa tō mātau whakaae. Nā reira ki au nei me mau tēnei take kia tutuki pai tēnei kōrero kai mua i te aroaro o te whatu.I ahau e huri rauna i te motu kai te kōrero au ki aku hoa ki aku whanaunga ā ki ngā marae o te motu ki ngā kuia ki ngā koroua ki ngā kaumātua. Kāre rātau i te kite i Te Iwi Māori i roto i tēnei haki o Aotearoa e rere nei i tēnei wā. Kāre rātau i te kite i te kaha o Te Iwi Māori kai roto i tēnei haki o tēnei wā. Nā reira i whakaae au kia tīnihia tēnei haki. Kai te hiahia au kia rapua tētahi tohu e whakamārama ana i ngā taha e rua o te whenua nei: kia kitea Te Māoritanga i roto i te haki; te haki e tū nei ki runga i ngā Whare Pāremata te haki e tū nei ki runga i te pokohiwi o te tangata e oma haere ana mō Aotearoa. Kai te pīrangi au ki te kite i Te Iwi Māori i roto.I rongo au i te kōrero o tēnei o te mema Denis O’Rourke e kī nei āe ēnei whetū me tēnei tae kahurangi nei hai whakahua ko Te Iwi Māori tenei. Mehemea e whakaae ana mātau ki tēnā he aha te take ka hiahia mātau i tō mātau ake haki? He aha te take ka whakairia te iwi o Ngāpuhi o Ngāti Hine i te haki o Te Whakapuakitanga? Ā ko te take kāre rātau i kite i a rātau anō i roto i tēnei haki o Aotearoa.I kī mai ētahi i mate ō tātau tūpuna i runga i ngā whīra pakanga o te ao i raro i te haki i whawhai mō te haki. Kai te whakahē au i taua kōrero. Kāre rātau i whawhai mō te haki i whawhai rātau mō te toto mō te whakapapa mō ā rātau hoa mō ngā hōia kai ā rātau taha mō ā rātau whānau mō ā rātau marae. Koirā te take e whawhai ana. Kāre rātau e whawhai mō tēnei haki. Kai raro i tēnei haki haere atu Te Hokowhitu-ā-Tū ki ngā pakanga o te ao. Kāre tēnei Kāwana me te haki nei i hoatu i te pū ki a rātau. Karekau! I hoatu kē i tētahi spade kāre au i te mōhio i te kupu mō te “spade” hai keri i te whenua kia hono ai te tangata. Kāre rātau i whakatakoto i tō rātau kaha i runga i ngā pakanga o te ao mō te haki.I a rātau e hoki mai ana ki Aotearoa nei kāore tonu tēnei haki tēnei Kāwana i whakamana i a rātau i a rātau i hoki atu ki tō rātau whenua. Kāre rātau i whiwhi pūtea kāre rātau i whiwhi whenua. I tangohia kētia te whenua o Te Māori i a rātau e hoki atu ana ki te kāinga kai raro i tēnei haki.Nā reira e kī atu ana au kāre au i whakaae ki tēnei haki. Kai te pīrangi au kia tīnihia kia kite whānui tātau katoa kai roto i tō tātau tohu Māori tauiwi ki raro i te haki kotahi. Āe tika rā te kōrero—maha kē atu ngā take kai mua i a tātau ā ngā pūtake ō tātau āe kia tutuki pai. Heoi anō he tīmatanga noa tēnei. Tīmata ki te haki whai atu ki te waiata o Aotearoa nei whai tonutia ki te ture ki raro i Te Tiriti o Waitangi—kia whakamanahia ki roto i Te Ture. Ā koinei tāku he tīmatanga noa ka pā atu nei Te Iwi Māori me te iwi tauiwi. Tēnā koutou tēnā koutou tēnā mai tātau katoa.[Greetings and congratulations to you Mr Deputy Speaker in your efforts to speak our Māori language. My address will be in Māori as a consequence. So greetings to you collectively the House. I commend us all: you Mr Deputy Speaker and indeed everyone present here—well done the House.Yes the statement—the poor the orphaned and the underprivileged—is a fair one and somewhat of a burden upon the shoulder of Māoridom and the country. We have heard the comment: “This talk about the flag is a waste of funding.” Yes I agree with that quite emphatically. None the less that funding is being spent even though we agree it is a waste of money. And so to me we progress this matter so that this consultation before us is completed well.So as I went around the country I was talking with my friends relatives marae around the country elderly women and men folk and the aged. They are not seeing Māoridom in this flag of New Zealand that is flying currently. They are not seeing the intensity of Māoridom in this current flag. Hence I agree that this flag be changed and I want a search to be undertaken for a symbol that will reflect both sides of this country so that its Māoritanga is seen clearly in the flag: in the flag flying on the Houses of Parliament the flag on the shoulders of an athlete running for New Zealand. I want to see Māoridom in it.I heard that member Denis O’Rourke’s address. Yes the member said these stars this blue colour to announce that this is Māoridom. If we agree to that why would we want our own flag? Why would the Ngāpuhi tribe and the Ngāti Hine tribe fly the flag of the Declaration of Independence? The reason is that they do not really see themselves in this New Zealand flag.Others said to me that our ancestors died on the battlefields of the world fighting under the flag. They fought for the flag. I reject that assertion. They did not fight for the flag; they fought for blood genealogy and their mates the soldiers by their sides their families and marae. That is the reason why they were fighting. They were not fighting for this flag. The Māori Battalion went to the world wars under this flag. This Government and flag did not arm them. No! They gave them a spade instead—I do not know what the Māori word is for “spade”—to dig trenches so a person can link up. They did not exert themselves on the battlefields of the world for the flag.As they came back here to New Zealand this flag and Government did not empower them as they went back to their own part of the country. They did not receive any funding any land. Under this flag Māori land was being taken instead as they were going back home.Therefore I am telling you that I am not in favour of this flag. I want it changed so that we can all see broadly that our symbol contains a Māori and non-Māori perspective in it under the one flag. Yes the assertion is correct—there are many other issues before us yes our very own issues that we need to address to achieve a satisfactory outcome. But this is simply the beginning. The flag is just the beginning. The national anthem follows next and immediately afterwards the Treaty of Waitangi given effect under the Act. Yes from me personally it is merely a beginning that will impact upon Māori and non-Māori. I commend acknowledge and applaud you and us all collectively thank you.]